Туря Пасіка

Туря Пасѣка,  Тур'я Пасіка — село в Перечинском районѣ Закарпатской области Украины. В сучасности (по "децентрализации") входить до Туряреметской громады Ужгородского району. Подля послѣдного перепису (2001) мала 1695 обывательох; в року 2025 — 2850.

Полога
Село лежить на лѣвом березѣ рѣкы Турѣ, оддалене о 17 км од районного центра и желѣзничной штации Перечин. Через него бѣгне асфалтка Ужгород – Свалява.Тронько П., с. 474.

Сельска рада
 Тур'є-Пасічанська сільська рада89232, Закарпатська обл., Перечинський р-н, с.Тур’я Пасіка, вул.Турянська,33, тел. 2-30-04  

Ку Туряпасѣцкой сельской радѣ односять ся тыж населены пункты Завбуч и Раково.

История
Село первый раз упомянуте в историчных жерелах в року 1552.

В року 1910 в селѣ жили 1603 особы, з них Русины — 1565, Мадяре — 38, грекокатоликы — 1542, израелиты — 54.A történelmi Magyarország...Révai nagy lexikona, т. 18, с. 533. По Трианонѣ село одышло Чехословакии.

В року 1930 в селѣ было 1870 обывательох, з них Русинох — 1804, Еврейох — 42, Чехох и Словакох — 9, Мадярох — 7, чужоземцьох — 8. Грекокатолицка громада: 1811 особ, камяна церква св. Михаила (1810). Школы: русинска (6 клас), в приселку Завбуч — русинска (1 класа). Ставанка приватного автобуса.Достал Я., с. 136.

В року 1944 в околици села быв чинный партизанскый оддѣл О.В. Тканка, до котрого вступили 36 обывателе села. 24. октобра 1944 в село зашла Червена армада, и зачав ся украинскый период его истории. В року 1969 в селѣ жили 1643 особы. В селѣ была централна канцеларня земледѣлского дружства («колгоспу им. Шевченка»), котрый диспоновав 3643 га землѣ и провадив мясо-молочне скотарство, была восямрочна украинска школа, клуб и библиотека. За повоенны рокы выставили 340 новых хыж.

Особы, звязаны зо селом
 Ириней Легеза — священник и писатель.

Жерела и одказы
 Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
 A történelmi Magyarország atlasza és adattára 1914 ISBN 963 85683 3 X
 Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. ISBN 978-966-671-374-5
 Тронько П. и др. (ред.) Історія міст і сіл України. Том 7. Закарпатська область. К. 1969.

 Референции 

Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области